als_Latn dik_Latn azb_Arab
Banorët tashmë janë zgjuar që të gjithë me përjashtim të Kikës. Kika është banori që shkakton më shumë zhurma gjatë orëve të natës dhe bën zhurmuesin, për të tjerët që duan të flenë. Tashmë ai nuk zgjohet as nga lojërat e njëpasnjëshme që i bën Fatjoni, lagie me ujë, zhurmë me tenxhere etj. Të gjitha këto nuk arrijnë ta zgjojnë Kikën dhe kjo bën që Fabiani të hedhë idenë e përcaktimit nga ana e të gjithë banorëve, të një orari për të fjetur të gjithë në të njëjtën kohë.
Ndërkohë, Fatjoni në fund heq dorë nga zgjimi i Kikës dhe shkon pranë Teas dhe Fisnikut. Tea diskuton me Fisnikun se si mund të organizojnë një surprizë të bukur për Xhensilën. Ajo ka ditëlindjen nesër dhe banorët duan që të organizojnë një festë për këtë. Është ditëlindja e dytë që do të festohet në shtëpi për këtë vit. Tea, Fisniku dhe Fatjoni hedhin ide të ndryshme se çfarë do t’i pëlqente Xhensilës dhe si mund të blejnë diçka me lekët që ata tashmë i kanë të tyret.
als_Latn als_Latn